EkBass/fiwiki-20250220-pages-articles huggingface dataset:
Tuomas Kosonen

Tuomas Kosonen on suomalainen taloustieteilijä ja tutkimusjohtaja Palkansaajien tutkimuslaitoksella. Aiemmin hän on työskennellyt erikoistutkijana Valtion taloudellisessa tutkimuskeskuksessa ja tutkijatohtorina Massaschusetts Institute of Technologyssa. Kosonen on keskittynyt tutkimuksissaan muun muassa julkisen talouden että työmarkkinoiden kysymyksiin.https://www.labour.fi/henkilokunta/tuomas-kosonen/ Viitattu 20.8.2017Tuomas Kosonen PT:n tutkimusjohtajaksi Kauppalehti, 13.11.2015. Viitattu 20.8.2017 Kosonen on koulutukseltaan taloustieteiden tohtori. Hän väitteli tohtoriksi Helsingin yliopistosta vuonna 2011 otsikolla "Encouragement and discouragement - Essays on taxation and government expenditure". Viitattu 20.8.2017 == Lähteet == == Aiheesta muualla == * Kososen kotisivu * Kososen tutkimukset IDEASissa Luokka:Suomalaiset taloustieteilijät Luokka:Elävät henkilöt
Velitško Tšolakov

Velitško Tšolakov (, 12. tammikuuta 1982 Smoljan – 20. elokuuta 2017 Smoljan) oli bulgarialainen painonnostaja, olympiamitalisti ja Euroopan mestari. Tšolakov voitti yli 105-kiloisten painoluokassa muun muassa olympiapronssia Ateenassa 2004Olympics at Sports-Reference.com. Viitattu 21.8.2017 , MM-hopeaa Vancouverissa 2003 ja Euroopan mestaruuden vuonna 2004Database Weightlifting. Viitattu 21.8.2017 . Hän ja kymmenen muuta bulgarialaista painonnostajaa eivät läpäisseet dopingvalvontaa vuonna 2008, mikä johti maan koko painonnostojoukkueen vetäytymiseen Pekingin kesäolympialaisista. Tšolakov kuoli vain 35-vuotiaana 20. elokuuta 2017. == Lähteet == * Cholakov, Velichko (BUL) Database Weightlifting * Veliçko Çolakov Bio, Stats, and Results Olympics at Sports-Reference.com === Viitteet === Luokka:Bulgarialaiset painonnostajat Luokka:Bulgarialaiset olympiamitalistit Luokka:Vuonna 1982 syntyneet Luokka:Vuonna 2017 kuolleet
Akiyoshi Matsui

Akiyoshi Matsui (, s. 15. tammikuuta 1963 Bunkyō) on japanilainen karateka, joka on International Karate Organizationin johtaja. Hänestä tuli järjestön perustajan Masutatsu Ōyaman seuraaja 1995. Matsui tunnetaan virkansa myötä paremmin nimellä Shokei Matsui. Hän voitti aktiiviurallaan Kyokushinin maailmanmestaruuden 1987. Matsui tunnetaan myös korealaisesta nimestään Moon Jang Gyu. ==Kilpaura== Matsui syntyi Bunkyōssa japanin korealaiseen sukuun.先輩の功績に感謝…栃木韓商40周年 300人祝う mindan.org 16.11.2005 Viitattu 21.8.2017 Hän aloitti Kyokushin karaten harjoittelun 13-vuotiaana. Matsui liittyi tuolloin Chiban prefektuurissa Kita Nagare-Yama dojolle, jossa hän saavutti 1. danin mustan vyön hieman yli vuoden sisällä.Akiyoshi Matsui (IKO) kyokuacademy.co.uk Viitattu 21.8.2017 Matsui osallistui 1980 Japanin mestaruuskilpailuihin ollessaan 17-vuotias. Hän sijoittui turnauksessa neljänneksi. Pian hänet nimitettiin pääohjaajaksi Kyokushinin päädojolle Tokioon. Matsui sijoittui kolmanneksi seuraavissa kahdessa Japanin mestaruuskilpailuissa vuosina 1981 ja 1982. Matsui kuitenkin menestyi heikommin vuoden 1983 kilpailuissa sijoituttuaan kahdeksanneksi. Matsui otteli seuraavana vuonna Kyokushinin historian kolmansissa maailmanmestaruuskisoissa. Hän sijoittui 192 ottelijan turnauksessa kolmanneksi voittaen pronssiottelussa Ademir Da Costan.World Open Tournament kyokushinresults.com Viitattu 21.8.2017 Matsui jatkoi menestystään 1985 Japanin mestaruuskilpailuissa voitettuaan loppuottelussa hallitsevan Japanin mestarin Hiroki Kurosawan. Matsui onnistui puolustamaan mestaruuttaan seuraavissa Japanin mestaruuskilpailuissa. Tällä kertaa hän voitti loppuottelussa edellisen vuoden pronssimitalistin Akira Masudan. Matsui suoritti turnauksen jälkeen Kyokushinin sadan miehen kumiten onnistuneesti. Matsui otteli 1987 toisen kerran maailmanmestaruuskisoissa, jossa oli tällä kertaa 207 ottelijaa. Matsui eteni aina turnauksen kolmanteen ja viimeiseen päivään, jossa oli jäljellä 32 parasta ottelijaa. Matsui voitti ensimmäisellä kierroksella Peter Goodluckin ja toisella kierroksella maanmiehensä Shinichi Sotodaten. Puolivälierissä hän voitti brittiläisen Nick da Costan ja välierissä toisen brittiläisen Michael Thompsonin. Loppuottelussa Matsui kohtasi Andy Hugin, jonka hän voitti jatkoerän jälkeen tuomariäänin.4th World Open Tournament kyokushinresults.com Viitattu 21.8.2017 Voiton myötä Matsuista tuli historian nuorin Kyokushin maailmanmestari. ==Kilpauran jälkeen== Toukokuussa 1992 Matsui perusti oman dojonsa Asakusaan, Tokioon ja Kyokushinin perustaja Oyama nimitti hänet alueen johtajaksi. 26. huhtikuuta 1994 Oyama menehtyi ja jätti tehtävänsä Matsuille IKO järjestön johtajana. Nimitys aiheutti erimielisyyksiä ja pikku hiljaa muut oman alueensa johtajat päättivät perustaa oman Kyokushin järjestön. Matsui alkoi laajentamaan IKO:n toimintaa ja järjesti muun muassa ensimmäiset painoluokalliset maailmanmestaruuskilpailut 1997 ja naisten MM-kilpailut 2011. Lisäksi Matsui järjesti MM-kilpailut myös ikämiehille ja nuorille. ==Lähteet== Luokka:Japanilaiset karatekat Luokka:Kyokushinin harjoittajat Luokka:Vuonna 1963 syntyneet Luokka:Elävät henkilöt
Demetrio Ribes

Demetrio Ribes Marco (1875–1921) oli espanjalainen arkkitehti. Ribes oli kotoisin Valenciasta. Hänestä tuli sukupolvensa huomattavimpia arkkitehteja Francisco Moran ja Sancho Fusterin ohessa. Ribesin työt edustavat jugendia, mutta myöhemmin hän toi töihinsä rationalismin. Demetrio Ribesin tärkeimpinä töinä pidetään Valencian päärautatieasemaa (Estación del Norte de Valencia) ja Kolumbuksen kauppahallia (Mercado de Colón). Muita tunnettuja töitä ovat muun muassa Barcelonan pohjoinen rautatieasema (Estació del Nord), Xátivan härkätaisteluareena, Castellón de la Planan postitoimisto (Edificio de Correos de Castellón), Asilo de la Marquesa de San Joaquín sekä Casa Ribes Valenciassa ja Casa Lázaro Biarissa. Valencia- Estación del Norte (25016382220).jpg|Valencian päärautatieasema Mercado de Colón, Valencia, España, 2014-06-30, DD 165.JPG|Kolumbuksen kauppahalli Valenciassa 56 Estació del Nord, c. Nàpols.JPG|Barcelonan pohjoinen rautatieasema Edificio de Correos de Castellón de la Plana.JPG|Castellón de la Planan posti- ja lennätintoimisto == Lähteet == === Viitteet === Luokka:Vuonna 1875 syntyneet Luokka:Vuonna 1921 kuolleet Luokka:Espanjalaiset arkkitehdit
Mauricie

Mauricie on hallinnollinen alue Quebecin provinssissa, Kanadassa. Mauricien alueen hallintokeskus on Trois-Rivièresin kaupunki (134 413 as, 2016). Alueen pinta-ala on 35 860 neliökilometriä ja väkiluku 266 112 (2016). ==Lähteet== ==Aiheesta muualla== Luokka:Québecin hallinnolliset alueet
Marko Allen

Marko Allen (s. 5. huhtikuuta 1967 Tampere) on suomalainen entinen jääkiekkopuolustaja. Hän pelasi urallaan Tampereen Ilveksen ja Hämeenlinnan Pallokerhon SM-liigajoukkueessa yhteensä 382 runkosarjaottelua tehopistein 28+63=91 ja keräten 160 jäähyminuuttia sekä 23 playoff-ottelua tehden yhden maalin ja keräten kuusi jäähyminuuttia. Allen oli myös voittamassa alle 20-vuotiaiden maailmanmestaruutta vuonna 1987. Hänet tunnettiin pelityyliltään peruspuolustajana. ==Ura== ===Seuraura=== Allen on Tampereen Ilveksen kasvatti. Hän voitti seurassa C-nuorten SM-pronssia vuonna 1983 ja A-nuorten SM-hopeaa vuonna 1986. Kaudella 1985–1986 Allen debytoi Ilveksen SM- liigajoukkueessa, jossa hän pelasi yhden runkosarjaottelun. Varsinaisella tulokaskaudellaan 1986–1987 Allen teki 25 runkosarjaottelussa kaksi syöttöpistettä. Ensimmäisellä kokonaisella SM-liigakaudellaan 1986–1987 hän teki 42 runkosarja- ja kolmessa playoff-ottelussa tehot 6+6=12. Kaudeksi 1988–1989 Allen siirtyi SM-liigan nousijajoukkue Hämeenlinnan Pallokerhoon. Hän teki liigan yhden kauden piste-ennätyksensä tehoilla 7+9=16. Kauden 1990–1991 päätteeksi Allen oli voittamassa HPK:n kaikkien aikojen ensimmäistä SM-mitalia, pronssia. Kauden 1992–1993 päätteeksi hän voitti SM-hopeaa. Allen lopetti pelaajauransa kevääseen 1995. Kaudella 2008–2009 Allen toimi HPK:n C-nuorten kakkosjoukkueen päävalmentajana C-nuorten II-divisioonassa. Kaudella 2011–2012 hän toimi Italian Serie A:n HC Pustertal-Val Pusterian apuvalmentajana maanmiehensä Teppo Kivelän johtamassa valmennustiimissä. Allen eteni joukkueen kanssa aina liigan finaaleihin saakka, mutta mestaruuden vei kuitenkin HC Bolzano otteluvoitoin 4–0. ===Maajoukkueura=== Allen pelasi alle 20-vuotiaiden MM-kilpailuissa vuonna 1987, jolloin hän voitti maailmanmestaruuden. Allen valittiin ikäluokastaan Pohjola-leirin parhaaksi pelaajaksi vuonna 1982. ==Muuta== Allenin poika Henri pelaa puolustajana Jääkiekon II-divisioonassa. Hän edustaa Valkeakosken Kiekko-Ahmaa. ==Tilastot== 1985–1986 Ilves SM-liiga 1 0 0 0 0 – – – – – 1986–1987 Ilves SM- liiga 25 0 2 2 12 – – – – – JMM 7 2 3 5 4 1987–1988 Ilves SM-liiga 42 6 6 12 4 3 0 0 0 0 1988–1989 HPK SM-liiga 44 7 9 16 12 – – – – – 1989–1990 HPK SM-liiga 44 1 5 6 8 – – – – – 1990–1991 HPK SM-liiga 42 3 11 14 41 8 1 0 1 4 1991–1992 HPK SM-liiga 44 4 8 12 41 – – – – – 1992–1993 HPK SM-liiga 48 2 13 15 12 12 0 0 0 2 1993–1994 HPK SM-liiga 46 3 2 5 12 – – – – – 1994–1995 HPK SM-liiga 46 2 7 9 18 – – – – – 10 kautta yhteensä SM-liiga 382 28 63 91 160 23 1 0 1 6 == Lähteet == * * ===Viitteet=== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1967 syntyneet Luokka:Elävät henkilöt
Nuoret ja lupaavat

Nuoret ja lupaavat () on norjalainen televisiosarja. Sarja kertoo kolmesta nuoresta naisesta (Elise, Alex ja Nenne), jotka tavoittelevat unelmiaan aikuisuuden kynnyksellä. Sarjan on ohjannut Eirik Svensson. == Rooleissa == * Elise (Siri Seljeseth) * Alex (Alexandra Gjerpen) * Nenne (Gine Cornelia Pedersen) == Lähteet == Luokka:2010-luvun norjalaiset televisiosarjat Luokka:NRK:n televisio-ohjelmat
CU Amiga

CU Amiga oli brittiläinen tietokonelehti 1980- ja 1990-luvuilla, joka keskittyi Amiga-tietokoneisiin ja sen peleihin sekä ohjelmistoihin. Lehteä julkaisi EMAP. Lehti oli aiemmin nimellä Commodore User, sitten CU Amiga-64 ja lopulta CU Amiga jättäen Commodore 64:n taakseen. Lehden viimeinen numero julkaistiin lokakuussa 1998. Saman julkaisijan toinen lehti The One yhdistettiin lehteen. ==Lähteet== == Aiheesta muualla == * CU Amiga Magazine Online * Amiga Magazine Rack Luokka:Brittiläiset aikakauslehdet Luokka:Brittiläiset videopelilehdet Luokka:Lakkautetut lehdet Luokka:Amiga- lehdet
Moss FK

Moss Fotballklubb on jalkapalloseura Mossin kunnasta. Seura pelaa Norjan neljänneksi korkeimmalla sarjatasolla 3. Divisjonissa. Moss on voittanut kertaalleen Norjan mestaruuden. Tämä tapahtui vuonna 1987. Norjan Cupin seura on voittanut vuonna 1983. ==Lähteet== Luokka:Norjalaiset jalkapalloseurat Luokka:Vuonna 1906 perustetut urheiluseurat Luokka:Moss
IF Fram Larvik

Idrettsforeningen Fram on urheiluseura Larvikin kaupungista. Seuralla on toimintaa käsipallossa ja jalkapallossa. Sen jalkapallojaosto pelaa Norjan kolmanneksi korkeimmalla sarjatasolla 2. Divisjonissa. Seuar on voittanut kertaalleen Norjan mestaruuden. Tämä tapahtui vuonna 1950. ==Lähteet== Luokka:Norjalaiset jalkapalloseurat Luokka:Larvik Luokka:Vuonna 1894 perustetut urheiluseurat
SK Freidig

Sportsklubben Freidig on urheiluseura Trondheimin kaupungista. Seuralla on toimintaa muun muassa jalkapallossa, salibandyssa, käsipallossa ja suunnistuksessa. Seuran on voittanut Norjan jalkapallomestaruuden kertaalleen. Tämä tapahtui vuonna 1948. ==Lähteet== Luokka:Norjalaiset urheiluseurat Luokka:Norjalaiset jalkapalloseurat Luokka:Trondheimin urheilu
Larvik Turn & IF

Larvik Turn & Idrettsforening on urheiluseura Larvikin kaupungista. Seuralla on toimintaa muun muassa jalkapallossa, käsipallossa ja yleisurheilussa. Seuran jalkapallojaosto pelaa Norjan neljänneksi korkeimmalla sarjatasolla 3. Divisjonissa. Seura on voittanut kertaalleen Norjan mestaruuden jalkapallossa. Tämä tapahtui vuonna 1956. ==Lähteet== Luokka:Norjalaiset urheiluseurat Luokka:Norjalaiset jalkapalloseurat Luokka:Larvik Luokka:Vuonna 1865 perustetut urheiluseurat
Skeid Fotball

Skeid Fotball on jalkapalloseura Oslon kaupungista. Seura pelaa Norjan kolmanneksi korkeimmalla sarjatasolla 2. Divisjonissa. Seuralla on yksi Norjan mestaruus, jonka se voitti vuonna 1966. Norjan Cupin Skeid on voittanut vuosina 1947, 1954, 1955, 1956, 1958, 1963, 1965 ja 1974. ==Lähteet== Luokka:Norjalaiset jalkapalloseurat Luokka:Oslon urheilu Luokka:Vuonna 1915 perustetut urheiluseurat
Talvivaara

Talvivaara tarkoittaa seuraavia asioita: * Talvivaaran kaivos * Talvivaaran Kaivososakeyhtiö (nykyiseltä nimeltään Ahtium) * Talvivaara (vaara) * Talvivaara (Winterfell), kuvitteellinen linna Tulen ja jään laulu -kirjasarjassa ja Game of Thrones -televisiosarjassa * Talvivaara (Winterfell), jakso Game of Thrones -televisiosarjan kahdeksannella tuotantokaudella. Näihin liittyy myös: * Talvivaaran rata * Talvivaaran ratapiha * Terrafame, Talvivaaran kaivoksen nykyinen operaattori
07 Vestur

thumb|right|260px|Kuva 07 Vesturin ja TB Tvøroyrin välisestä ottelusta vuodelta 2013 07 Vestur on jalkapalloseura Vágarin saarelta Sørvágurin ja Sandavágurin kylistä. Seura pelaa Färsaarten korkeimmalla sarjatasolla Effodeildinissa. ==Lähteet== Luokka:Färsaarelaiset jalkapalloseurat Luokka:Vuonna 2007 perustetut urheiluseurat
SÍ Sørvagur

Sørvágs Ítóttarfelag (yleensä vain SÍ) on jalkapalloseura Sørvágurin kylästä. Seura on voittanut kertaalleen Färsaarten mestaruuden. Tämä tapahtui vuonna 1947. ==Lähteet== Luokka:Färsaarelaiset jalkapalloseurat Luokka:Vuonna 1905 perustetut urheiluseurat
Vaimonsa mies

Vaimonsa mies on suomalainen 16-osainen draama-komediasarja, joka esitettiin Yle TV2 -kanavalla syksyllä 2001. Sarjan pääosissa näyttelivät Pertti Roisko, Eila Roine, Miia Nuutila sekä Jarkko Pajunen. Asunnottomiksi tahoillaan joutuneet Tuuli (Miia Nuutila) ja Juho (Jarkko Pajunen) löytävät kaupan ilmoitustaululta ilmoituksen vapaasta asunnosta vanhan pariskunnan (Pertti Roisko & Eila Roine) omakotitalon yläkerrassa. Tosin vuokrasopimuksen ehtona on avioliitto, jonka myötä Tuuli ja Juho päätyvät esittämään avioparia. == Rooleissa == === Sivuosissa === == Jaksot == Jakso Nimi Ensiesityspäivä Ohjaaja Käsikirjoittaja(t) 1 Saman katon alle 18. syyskuuta 2001 Jukka Mäkinen Reijo Honkonen Markku Turunen 2 Säännöllistä elämää 25. syyskuuta 2001 Jukka Mäkinen Reijo Honkonen 3 Vetovoimaa 2. lokakuuta 2001 Jukka Mäkinen Reijo Honkonen 4 Ammattiauttaja 9. lokakuuta 2001 Jukka Mäkinen Reijo Honkonen 5 Terveisiä Oxfordin pojilta 16. lokakuuta 2001 Johanna Vuoksenmaa Markku Turunen 6 Hääpäivä 23. lokakuuta 2001 Johanna Vuoksenmaa Markku Turunen 7 Säästökohteita 30. lokakuuta 2001 Johanna Vuoksenmaa Markku Haapalehto Tomi Tuikkala 8 Vaihto-oppilas 6. marraskuuta 2001 Johanna Vuoksenmaa Markku Haapalehto 9 Kulttuurivaihtoa 13. marraskuuta 2001 Johanna Vuoksenmaa Reijo Honkonen 10 Toimintahäiriö 20. marraskuuta 2001 Johanna Vuoksenmaa Reijo Honkonen 11 Yllätysvieraita 27. marraskuuta 2001 Johanna Vuoksenmaa Markku Turunen 12 Kun on tunteet 4. joulukuuta 2001 Johanna Vuoksenmaa Reijo Honkonen 13 Lupa rakastaa 11. joulukuuta 2001 Jussi Niilekselä Reijo Honkonen 14 Järkevälle pohjalle 18. joulukuuta 2001 Jussi Niilekselä Markku Turunen 15 Joulupukki matkaan jo käy 25. joulukuuta 2001 Jussi Niilekselä Markku Turunen 16 Totuuden hetki 1. tammikuuta 2002 Jussi Niilekselä Jukka Mäkinen Markku Turunen == Lähteet == == Aiheesta muualla == * Vaimonsa mies Yle Areenassa * * Ylen arkistoimat kotisivut Luokka:2000-vuosikymmenen suomalaiset draamakomediasarjat Luokka:Yle TV2:n televisio-ohjelmat
Pascual Duarten perhe

Pascual Duarten perhe (La familia de Pascual Duarte) on Camilo José Celan romaani. Kirjan on julkaissut Otava vuonna 1973 Pirkko-Merja Lounavaaran suomentamana ja vuonna 1990 Erkki Kirjalaisen suomentamana. Teos on Celan esikoisteos. Ristiriitaisen sisällön vuoksi kirja kiellettiin Espanjassa, ja se ilmestyi Argentiinassa. Se sai vuonna 1946 vihdoin julkaisuluvan Espanjassa, kustantajana Zodíaco. Celan kaikenlaista kauhua ja hirveyksiä sisältävät teksti edustaa tremendismoksi nimitettyä tyyliä, jonka se aloitti. Inhorealistinen teos pyrki sokeeraamaan. Se on käännetyin espanjalainen teos Don Quijoten jälkeen. Lukijoiden kiinnostusta lisäsi, että teos joutui sensuurin kynsiin.Antero Tiittula, Espanjalaisen kaunokirjallisuuden suomennoskentän rakentuminen vuosina 1945–2015, s. 70, pro gradu, Helsingin yliopisto 2018 Päähenkilö Pascual on paitsi rikollinen, samalla myös ympäristönsä uhri. Perhetausta on sekava, vanhemmat alkoholisteja. Teoksella on ollut suuri vaikutus espanjalaiseen kirjallisuuteen. Kirja herättää avoimeksi jäävän kysymyksen Pascualista: "Kenen syy? Pascualin? Yhteiskunnan?" Tarinan kuvitteellinen "puhtaaksikirjoittaja" kertoo alkusanoissaan löytäneensä käsikirjoituksen vuonna 1939 eräästä apteekista. Koska alkuperäisteksti oli ollut lukukelvotonta, arkit numeroimattomia ja sekaisin, hän oli muokannut tekstiä kunnes päätti ojentaa sen lukijalle. Hän huomauttaa, että teksti ei ole hänen laatimaansa, mutta "[j]oissakin liian karkeissa kohdissa olen katsonut parhaaksi käyttää saksia ja ilmaista asiat lyhyemmin".Cela, s. 11–12, sitaatin suom. Erkki Kirjalainen. Kirjassa on myös Celan alkusanat, joissa hän kuvaa kirjan monivaiheista syntyprosessia tekstin poistoineen ja palauttamisineen. Teoksensa kääntäjille hän antaa vapaat kädet: "Käännökset täytynee hyväksyä sellaisinaan, paitsi jos kääntäjät tästedes noudattavat nyt julkaistavaa tekstiä, mistä heitä sopii pelkästään kiittää."Cela, s. 8 Ricardo Franco on ohjannut kirjan pohjalta elokuvan Pascual Duarte (1975), joka ei kuitenkaan kulje minä-muodossa, kuten kirja. ==Lähteet== Luokka:Espanjalaiset romaanit Luokka:Vuoden 1942 kirjat
VB Vágur

Vágs Bóltfelag eli VB Vágur on urheiluseura Vágurin kylästä, Suðuroyn saarelta. Seura aloitti toimintansa jalkapalloseurana, mutta toimii nykyään käsipalloseurana. Jalkapalloseura toimii nykyään nimellä FC Suðuroy. Seura on voittanut historiansa aikana kertaalleen Färsaarten jalkapallomestaruuden. Tämä tapahtui vuonna 2000. Kaudella 2016–17 seuran naisten käsipallomaajoukkue pelasi maan korkeimmalla sarjatasolla. ==Lähteet== Luokka:Färsaarelaiset jalkapalloseurat Luokka:Vuonna 1905 perustetut urheiluseurat
Sykloheptaani

Sykloheptaani (C7H14) on sykloalkaaneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä. ==Ominaisuudet ja valmistus== Huoneenlämpötilassa sykloheptaani on väritöntä nestettä. Yhdiste on käytännöllisesti katsoen veteen liukenematonta, mutta liukenee orgaanisiin liuottimiin esimerkiksi etanoliin ja dietyylieetteriin. Sykloheptaanin rengasrakenne on suhteellisen taipuisa ja sillä on useita konformaatioita, jotka ovat tasapainossa keskenään. Niistä stabiileimmat ovat niin kutsutut vääntynyt tuoli- ja tuolikonformaatiot, jotka muistuttavat sykloheksaanin vastaavia konformaatioita, joskin niiden energiat ovat hieman sykloheksaanin konformaatioita korkeammat ja siten epästabiilimmat. Näiden lisäksi tunnetaan myös muun muassa vääntynyt vene- ja venekonformaatiot, jotka myös muistuttavat sykloheksaanin vastaavia konformaatioita. Sykloheptaania esiintyy pieniä määriä maaöljystä, mistä se voidaan erottaa. Toinen tapa yhdisteen pelkistykseen on sykloheptanonin reaktio sinkkiamalgaamin kanssa eli niin sanottu Clemmensen-pelkistys. ==Lähteet== Luokka:Sykloalkaanit
Axel Werner

Axel Werner (s. 28. helmikuuta 1996 Rafaela, Argentina) on argentiinalainen jalkapalloilija. Hän on pelipaikaltaan maalivahti. == Seurajoukkueura == Werner aloitti uransa synnyinkaupunkinsa pääsarjajoukkueesta Atlético de Rafaelasta, josta Atlético Madrid hankki hänet vuonna 2016. Kauden 2016–17 hän vietti kuitenkin lainalla buenosairesilaisessa Boca Juniorsissa.A. Werner - Profile with news, career statistics and history Soccerway (Luettu 21. elokuuta 2017) Elokuussa 2017 hän liittyi Atléticon edustusjoukkueeseen kolmosmaalivahdiksi.Los dorsales que lucirá el Atlético en la 17/18 Mundo Deportivo (Luettu 21. elokuuta 2017) == Maajoukkueura == Werner on pelannut yhden ottelun Argentiinan alle 17-vuotiaiden maajoukkueessa. Hänet valittiin myös edustamaan maataan vuoden 2016 kesäolympialaisissa. == Lähteet == Luokka:Argentiinalaiset jalkapalloilijat Luokka:Vuonna 1996 syntyneet Luokka:Elävät henkilöt
Estrie

Estrie () on hallinnollinen alue Quebecin provinssissa, Kanadassa. Hallintoalueen etelärajan muodostaa Yhdysvaltain raja. Alueen pinta-ala on 10 212 neliökilometriä ja väkiluku 319 004 (2016). Hallintoalueen keskus on Sherbrooken kaupunki (161 323 as., 2016). ==Lähteet== ==Aiheesta muualla== *Portraits des régions - Estrie (05) (gouv.qc.ca) Luokka:Québecin hallinnolliset alueet
Ensimmäinen foliopainos

Ensimmäinen foliopainos (, alkuperäiseltä nimeltään Mr. William Shakespeare's Comedies, Histories, & Tragedies) on vuonna 1623 julkaistu kokoelma William Shakespearen näytelmiä. Siihen kuuluu 36 Shakespearen näytelmää, joista noin puolet julkaistiin foliossa ensimmäistä kertaa painetussa muodossa. Kokoelma on yksi merkittävimmistä Shakespearen tuotantoa käsittelevistä lähdeaineistoista. Nimityksestään huolimatta Shakespearen näytelmiä oli julkaistu painettuina versioina jo ennen ensimmäistä foliopainosta. 17 tai 18 Shakespearen näytelmää oli julkaistu painettuina versioina jo aiemmin, mutta osa niistä oli laadultaan hyvin heikkotasoisia: esimerkiksi Romeosta ja Juliasta julkaistiin vuonna 1597 versio, jonka käsikirjoitus perustui näytöstä katsomassa olleen henkilön muistiinpanoihin. Ensimmäisestä foliosta otettiin noin 750–1 000 kappaleen painos, joista tiettävästi noin 230 on säilynyt nykyaikaan asti. Folion alkuperäiset painokset ovat nykyään hyvin arvokkaita: esimerkiksi vuonna 2003 Oxfordin yliopiston myymästä kirjasta maksettiin 3,5 miljoonaa puntaa. == Lähteet == Luokka:William Shakespeare
Liisa Sulkakoski

Liisa Sulkakoski (13. marraskuuta 1945 – 21. huhtikuuta 2016) oli suomalainen lääkäri ja homeopaatti. Sulkakoski oli jäsenenä ministeri Paula Risikon nimeämässä vaihtoehtohoitoja koskevan lainsäädännön tarpeita selvittäneessä työryhmässä 1. kesäkuuta 2008 – 31. maaliskuuta 2009, jonka raporttiin hän jätti eriävän mielipiteen.Vaihtoehtohoitojen sääntelyn tarve Sosiaali- ja terveysministeriön selvityksiä 2009:17 ISBN 978-952-00-2810-7 (pdf) Hän suhtautui kielteisesti muun muassa lasten rokotuksiin. Vuonna 2009 Sulkakosken blogissaan julkaisemat kuvaukset herättivät huolta potilaiden turvallisuudesta. Sulkakoski ilmoitti, että potilaat ovat pääosin fiktiivisiä, oireita on muunneltu tai pedagogisesti lisäilty eikä hän kerro vastaanoton kulkua eikä sitä, onko potilaat lähetetty esimerkiksi erikoislääkärille. Sulkakoski oli valitsijayhdistyksen ehdokkaana europarlamenttivaaleissa 2009 ja sai 8 463 ääntä, eikä tullut valituksi. Sulkakoski sairastui haimasyöpään, johon hän kuoli huhtikuussa 2016 Sveitsissä homeopaattisella klinikalla. == Lähteet == Luokka:Uskomuslääkintään liittyvät henkilöt Luokka:Suomalaiset lääkärit Luokka:Vuonna 1945 syntyneet Luokka:Vuonna 2016 kuolleet
Côte-Nord

Côte-Nord (ranskaa, 'Pohjoisrannikko') on hallinnollinen alue Kanadassa Quebecin provinssissa. Hallintoalueen pinta-ala on 247 655 neliökilometriä ja väkiluku 92 518 (2016). Côte-Nordin hallintokeskus on Baie-Comeaun kaupunki (21 536 as., 2016), joka sijaitsee 422 kilometriä Québecin kaupungista koilliseen. Toinen merkittävä kaupunki hallintoalueella on Sept-Îles (24 400 as., 2016). ==Lähteet== ==Aiheesta muualla== *Québec Portal - Regional Portraits - Côte-Nord (09) (gouv.qc.ca) *Commission de toponymie Québec - Côte-Nord (toponymie.gouv.qc.ca) Luokka:Québecin hallinnolliset alueet
Biar

Biar on kunta Alicanten maakunnassa Espanjassa. Vuoden 2016 alussa Biarin väkiluku oli 3647. == Kuvia == Tiedosto:Biar vista.JPG|Yleisnäkymä Tiedosto:Biar Ayuntamiento 1.JPG|Kunnantalo Tiedosto:Castillo de Biar.jpg|Biarin linna Tiedosto:Biar calle.JPG == Lähteet == == Aiheesta muualla == Luokka:Alacantin maakunnan kunnat
Cymru Alliance

Cymru Alliance (tai Huws Gray Alliance) oli Walesin jalkapallojärjestelmän toiseksi korkein sarjataso. Se muodosti toiseksi korkeimman sarjatason Welsh Football League Division Onen kanssa. Cymru Alliance vastaa Pohjois- ja Keski- Walesin alueesta. Jos sarjan kauden voittajalla on sopiva lisenssi, voi se korvata toisen pääsarjan Walesin Valioliigan edellisen kauden kahdesta huonoiten sijoittuneesta joukkueesta. Sarja lakkautettiin kauden 2018-2019 jälkeen. Nykyään toiseksi korkein sarjataso on jaettu pohjois- ja etelälohkoon. ==Lähteet== Luokka:Walesin jalkapallosarjat
Welsh Football League Division One

Welsh Football League Division One on Walesin jalkapallojärjestelmän toiseksi korkein sarjataso. Se muodostaa toiseksi korkeimman sarjatason Cymru Alliancen kanssa. Welsh Football League Division One vastaa Etelä-Walesin alueesta. Jos sarjan kauden voittajalla on sopiva lisenssi, voi se korvata toisen pääsarjan Walesin Valioliigan edellisen kauden kahdesta huonoiten sijoittuneesta joukkueesta. ==Lähteet== Luokka:Walesin jalkapallosarjat
FK Tosno

FK Tosno () on venäläinen jalkapalloseura Tosnon kaupungista. Seura pelaa kaudella 2017–18 Venäjän korkeimmalla sarjatasolla Venäjän jalkapalloliigassa. Suurimpana saavutuksenaan seura voitti vuonna 2018 Venäjän cupin. ==Lähteet== Luokka:Venäläiset jalkapalloseurat
Mercedes-Benz SLK-sarja (R172)

Mercedes-Benz R172 on Mercedes-Benz SLK-sarjan kolmannen sukupolven malli, jota valmistettiin vuosina 2011–2020. Se korvasi markkinoille tullessaan edeltäneen R171-mallin. Vuonna 2016 auton nimi muutettiin kasvojenkohotuksen yhteydessä SLK-sarjasta SLC-sarjaksi. Mercedes-Benz R172 esiteltiin Geneven autonäyttelyssä keväällä 2011. == Lähteet == == Aiheesta muualla == SLK-sarja (R172) Luokka:S-segmentin autot Luokka:2010-luvun autot Luokka:2020-luvun autot
FK SKA Habarovsk

FK SKA Habarovsk () on venäläinen jalkapalloseura Habarovskin kaupungista. Seura pelaa kaudella 2017–18 Venäjän korkeimmalla sarjatasolla Venäjän jalkapalloliigassa. ==Lähteet== Luokka:Venäläiset jalkapalloseurat
Mercedes-Benz Vaneo

Mercedes-Benz Vaneo (W414) on Mercedes-Benzin vuosina 2002–2005 valmistama tila-automalli, joka perustuu tekniikaltaan Mercedes-Benz A-sarjaan (W168). Vaneon korvaajaksi tuli vuonna 2012 Mercedes-Benz Citan. Vuoden 2002 Euro NCAP -kolaritestistä Vaneo sai tulokseksi neljä tähteä viidestä. == Lähteet == == Aiheesta muualla == Vaneo Luokka:M-segmentin autot Luokka:2000-vuosikymmenen autot
NK Rudeš

Nogometni Klub Rudeš on jalkapalloseura Zagrebin kaupungista. Seura pelaa kaudella 2017–18 Kroatian korkeimmalla sarjatasolla 1. HNL:ssä, mikä on Rudešin ensimmäinen kausi pääsarjassa. ==Lähteet== Luokka:Kroatialaiset jalkapalloseurat Luokka:Zagrebin urheilu Luokka:Vuonna 1957 perustetut urheiluseurat
PeukaLoiset (performanssiryhmä)

PeukaLoiset on valokuvataiteilija Juha Metson ja näytelmäkirjailija Miko Kivisen perustama performanssiryhmä. Vuonna 2014 aloittanut ryhmä on koostuu eri taiteentekijöistä. Taiteellisen johtaja Metson ja laulaja-kitaristi Kivisen lisäksi yhtyeessä vaikuttavat näyttelijä Jarmo Tulonen, rumpali Harri ”Hate” Heininen, basistit Kari-Jukka ”Kärsä” Koivistoinen ja Janne Ruuska sekä maskeeraaja Maiju Kivikoski. Ryhmä on esiintynyt taidemuseoissa, sekä Provinssissa 2016. PeukaLoiset julkaisee ensimmäisen täysipitkän albuminsa LintuKoto vuoden 2017 lopussa. PeukaLoiset on tehnyt myös taidevideoita, joita on nähty useissa gallerioissa ympäri Suomea. Ryhmän sanoitukset ovat Miko Kivisen ja Juha Metson, sävellykset Miko Kivisen, Juha Metson ja PeukaLoisten. == Tyylilaji == PeukaLoiset soittaa VoodooPunkia. VoodooPunk on PeukaLoisten kehittämä metodi, joka heidän omien sanojensa mukaan "parantaa nykyihmisen rahan- ja vallanhimosta, sekä näiden kääntöpuolena olevasta ahdistuksesta ja yksinäisyydestä. VoodoPunk on vapautumista rakenteellisesta väkivallasta, talouden kahleista ja yksisilmäisestä ihmiskuvasta." == Kokoonpano == * Harri “Hate” Heininen - rummut, perkussiot, berimbau, kellot * Maiju Kivikoski - taustalaulu * Miko Kivinen - laulu, kitara, alttosaksofoni, xylofoni * Kari- Jukka “Kärsä” Koivistoinen - laulu, basso * Juha Metso - laulu, kellot, taiteellinen johtaja * Janne Ruuska - laulu, kitara, basso, urkuharmoni * Jarmo Tulonen - laulu, seremoniamestari === Vierailijat === * Heikki Frilander - didgeridoo * Esa Ylönen - urut, piano == Katso myös == * Kuolio-artisti * Taideahtaajat == Aiheesta muualla == * PeukaLoisten kotisivut * Juha Metson retrospektiivisen näyttelyn arvio, Lappeenranta 2016 * Juha Metson retrospektiivinen näyttelyn Salon taidemuseossa 2016 * Peukaloiset esittää voodoo-punkkia — yleisöksi kelpaavat ihmiset ja eläimet * Juha Metso taiteilijamatrikkelissa * PeukaLoiset - LintuKoto (Vinyl, LP) at Discogs * Peukaloiset lausuu runoja voodoorytmillä — debyyttilevy === Videolinkkejä === * Performanssi Salon taidemuseossa 2016 * PeukaLoiset-yhtye Provinssissa 2016 * PeukaLoiset taidevideoita * PeukaLoiset Tarzan * PeukaLoiset Aikuisii * PeukaLoiset Osta! * PeukaLoiset Lintukoto * Juha Metso kertoo PeukaLoiset Lintukoto-levyn syntytarinan Luokka:Suomalaiset performanssitaiteilijat
Hornhattula

Hornhattula on Porvoon kaupunginosa, joka sijaitsee lähellä keskustaa. Alueella toimii asukasyhdistys, joka on perustettu vuonna 2006. Hornhattulassa on myös frisbeegolfrata ja päiväkoti. Asuinaluetta alettiin rakentaa 2000-luvulla vanhan kartanon alueelle. == Historia == Aiemmin Hornhattula oli Porvoon pitäjään kuulunut yksinäistila. Tilasta puhutaan eräässä vuodelta 1414 peräisin olevassa kirjeessä, ja otsikko, johon sisältyy nimi Hoornhatt, on ilmeisesti peräisin myöhemmältä 1400-luvulta. Myöhempiä kirjoitusasuja ovat mm. Hornehattela, Horn Hattula ja Hornhaett. Nimi on tulkittu maastonimeksi – hatt esiintyy monissa paikannimissä merkityksessä ’vuorenhuippu’ – mutta sillä saattaa olla yhteyttä myös Peder Hornhusiin, joka vaikutti Porvoon pitäjässä 1400-luvun alussa. Hän oli Hornhattulan naapurikartanoiden Näsin ja Skinnarbackan (Johannisberg) omistajan vävy. Alun perin Hornhattula koostui kahdesta tilasta, jotka kuuluivat 1400-luvulla Turun tuomiokirkon alaiselle Pyhän Sigfridin kappelille. 1540-luvulla Porvoon koulumestarin Bertil Christopherin tiedetään saaneen tilan tuotot palkakseen. Todennäköisesti Hornhattulan tuotot olivat jo keskiajalla menneet Porvoon koulun ylläpitoon. Hornhattula peruutettiin kruunulle vuonna 1556, kunnes se muutama vuosi myöhemmin tuli Ruuth-suvun omistukseen. Hornhattula kulki Ruuthin suvussa perintönä. 1700-luvun-luvun lopulla Hornhattula siirtyi Holmin suvun haltuun, minkä jälkeen Hornhattula sulautettiin Johannisbergin kartanoon, joka puolestaan liitettiin yhteisviljelykseen Näsin kartanon kanssa. Holmin perilliset tarjosivat Näsiä, Johannisbergiä ja Hornhattulaa Porvoon kaupungille 1882 ja 1883 Porvoon kaupunki sai ostettua maat omakseen ja mahdollisuuden laajentua joen länsipuolelle. 1.1.1927 alueet erotettiin Porvoon maalaiskunnasta ja liitettiin Porvoon kaupunkiin. == Lähteet == Luokka:Porvoon kaupunginosat
Fratria

Fratria (, , ”veljeys”, ”veljeskunta” < , fratēr, ”veli”) oli antiikin Kreikassa fylen eli heimon osa. Fratriat koostuivat useista suvuista ja vastasivat eräänlaista klaania. Fratriat tunnetaan suhteellisen huonosti, parhaiten Attikasta eli Ateenan kaupunkivaltion muodostaneelta alueelta. == Attika == Fratriat perustuivat ilmeisesti ennen kaikkea yhteisen kultin ylläpitoon paikallisessa pyhäkössä. Pyhäkössä palvottiin usein Zeus Fratriosta tai Athene Fratriaa, tai jotain paikallista heerosta. Ennen Kleistheneen uudistusta vuonna 508 eaa. jokainen Attikan neljästä vanhasta fylestä oli jaettu kolmeen fratriaan, mikä teki fratrioiden kokonaismääräksi kaksitoista. Jokainen fratria puolestaan koostui 30 suvusta. Jokainen Ateenan kansalainen kuului johonkin fratriaan, ja tämä toimi kansalaiskirjanpidon perustana. Uudet syntyneet poikalapset esiteltiin näiden isän fratrialle aina vuosittain Apaturia-juhlan yhteydessä, ja kirjattiin kansalaisiksi, mikäli lapsen syntyperä todettiin lailliseksi. 18 vuotta täyttäneet efebit tarkastettiin uudelleen, ja heille myönnettiin täydet kansalaisoikeudet. Fratriat tunnustivat myös avioliitot ja ratkoivat perintöoikeuteen liittyvät kysymykset. Kleistheneen uudistuksessa fratrioiden määrään ja niiden sosiaaliseen ja uskonnolliseen rooliin ei tehty muutoksia; Kleisthenes pyrki ainoastaan poistamaan niiden poliittisen merkityksen. Uudistuksen jälkeen kansalaiskirjanpito perustui jäsenyyteen jossakin demoksessa fratrian sijasta, mutta fratriat jatkoivat silti omien luetteloiden ylläpitoa. Arkaaisen kauden lopulta klassiselle kaudelle tultaessa fratrioiden merkitys kuitenkin väheni vähitellen. == Muu Kreikka == Fratrioita tiedetään olleen myös muun muassa Aiginalla, Delfoissa, Korintissa ja Thebassa. Esimerkiksi Delfoissa käytettiin nimimuotoa patria (). Doorilaisilla alueilla fratriat tunnettiin yleensä nimellä patra (), Kreetalla kuitenkin nimellä hetaireia (). == Lähteet == == Kirjallisuutta == * Luokka:Antiikin Ateena Luokka:Antiikin Kreikan kulttuuri Luokka:Antiikin Kreikan politiikka Luokka:Kreikankieliset sanat ja sanonnat
Eponyymi heeros

Eponyymi heeros (, mon. , hērōes epōnymoi) tarkoittaa jollekin asialle nimensä antanutta heerosta. Eponyymit heerokset olivat yleisiä selityksiä esimerkiksi paikannimille ja heimojen nimille antiikin Kreikassa. == Paikkakunnille nimensä antaneita heeroksia == Esimerkkejä: * Abderos, Hermeen poika – Abderan kaupunki * Aitolos, Endymionin poika – Aitolian maakunta * Akademos – Akademeia * Euboia, Asopoksen ja Metopen tytär – Euboian saari * Thessalos, Haimonin poika – Thessalian maakunta == Attikan eponyymit heerokset == pienoiskuva|250px|Eponyymien heerosten muistomerkin jäänteet Ateenan Agoralla. Attikassa eli Ateenan kaupunkivaltion muodostaneella alueella eponyymeillä heeroksilla viitattiin fyleille eli ”heimoille" nimensä antaneisiin heeroksiin. Nämä nimettiin Kleistheneen uudistuksen yhteydessä vuonna 508 eaa. Kleistheneen kerrotaan esittäneen Delfoin oraakkelille sadan nimen luettelon, josta oraakkeli valitsi kymmenen nimeä Kleistheneen perustamien uusien fylejen heeroksiksi. Eponyymit heerokset olivat klassisella kaudella: * Erekhtheus, Ateenan kuningas – fyle Erekhtheis * Aigeus, Ateenan kuningas – fyle Aigeis * Pandion – fyle Pandionis * Leos – fyle Leontis * Akamas, Theseuksen poika – fyle Akamantis * Oineus, Pandionin avioton poika – fyle Oineis * Kekrops, Ateenan kuningas – fyle Kekropis * Hippothoon, Poseidonin ja Alopen poika – fyle Hippothontis * Aias, Telamonin poika – fyle Aiantis * Antiokhos, Herakleen ja Medan poika – fyle Antiokhis Hellenistisellä ja roomalaisella kaudella eponyymeiksi heeroksiksi hyväksyttiin myös seuraavat: * Antigonos I Monoftalmos – fyle Antigonis * Demetrios Poliorketes – fyle Demetrias * Ptolemaios II Euergetes – fyle Ptolemais * Attalos I – fyle Attalis * Hadrianus – fyle Hadrianis Eponyymeille heeroksille oli Agoralla oma Eponyymien heerosten muistomerkki. Jokaisella fylellä oli myös oma heroon eponyymille heerokselleen, sekä tämän kultista vastaava nimetty pappi. == Lähteet == Luokka:Antiikin Ateena Luokka:Kreikkalainen mytologia Luokka:Sankarit
Naukraria

Naukraria () oli antiikin ajan Attikassa eli Ateenan kaupunkivaltion muodostaneella alueella arkaaisella kaudella käytössä ollut hallinnollinen yksikkö, joka liittyi ennen kaikkea kaupunkivaltion sotavoimien toiminnan järjestämiseen. Jokainen Attikan neljästä vanhasta fylestä eli heimosta oli jaettu kolmeen trittykseen ja nämä puolestaan kukin neljään naukrariaan. Näin vanhoissa fyleissä oli kaksitoista naukrariaa kussakin, ja yhteensä naukrarioita oli 48. Jokaisen naukrarian tuli varustaa Ateenan laivastolle yksi sotalaiva ja Ateenan ratsuväkeen kaksi hevosmiestä. Naukrioilla oli ilmeisesti jonkinlainen yhteys maantieteeseen, koska joidenkin tunnettujen naukrarioiden nimet vastaavat paikkakuntien nimiä. Naukrarian johtajana toimi naukraros. Naukrariat säilytettiin Kleistheneen uudistuksessa vuonna 508 eaa., ja niiden määräksi tuli viisi jokaista uutta kymmentä fyleä kohti, yhteensä siis 50. Tämä sopii yhteen sen kanssa, että Herodotoksen mukaan Ateenan laivastolla oli ennen persialaissotia 50 sotalaivaa. Uudistuksessa demokset korvasivat neukrarioiden poliittisen roolin, ja naukrarosten tehtävät siirtyivät dēmarkhoksille. == Lähteet == Luokka:Antiikin Ateena Luokka:Antiikin Kreikan kulttuuri Luokka:Antiikin Kreikan politiikka Luokka:Kreikankieliset sanat ja sanonnat
Bosnia ja Hertsegovina Turkvision laulukilpailussa

Bosnia ja Hertsegovina on osallistunut Turkvision laulukilpailuun kolme kertaa, vuonna 2013, 2014 ja 2015. == Historia == === 2013 === Bosnia ja Hertsegovina osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin rockbändi Emir & Frozen Camels yhdessä Mirza Šoljanin kanssa kappaleella "Ters Bosanka". Turkvision laulukilpailun semifinaalissa Emir & Frozen Camels pääsi jatkoon ja sijoittui finaalissa kuudenneksi 187 pisteellä. === 2014 === 10\. syyskuuta 2014 ilmoitettiin että Bosnia ja Hertsegovina osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Mensur Salkić kappaleella "Šutim". Kilpailun semifinaalissa Salkić sai 168 pistettä, sijoittui kolmanneksitoista ja pääsi finaaliin. Finaalissa hän sijoittui kymmenenneksi 176 pisteellä. === 2015 === Bosnia ja Hertsegovina osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Adis Škaljo kappaleella "Pa šta". Finaalissa Škaljo sai 153 pistettä ja sijoittui kahdenneksitoista. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2013 Emir & Frozen Camels feat. Mirza Šoljanin Bosnia ”Ters Bosanka” 6 187 Jatkoon – 2014 Mensur Salkić Bosnia ”Šutim” 10 176 13 168 2015 Adis Škaljo Bosnia "Pa šta" 12 153 colspan="2" 2016 colspan="7" == Lähteet == Luokka:Maat Turkvision laulukilpailussa Turkvision
Aiantis

Aiantis (, ) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin Kleistheneen uudistuksessa vuonna 508 eaa. Fylen eponyymi heeros oli Aias, salamislainen Telamonin poika, ja sen alkuperäinen numero oli IX. Fyleen kuului alun perin kuusi demosta. Myöhemmin osa demoksista siirrettiin perustettuihin uusiin fyleihin, ja pienimmillään loppuvaiheessa fyleen kuului kolme demosta. Kuten kaikilla fyleillä, fylen demokset oli jaetty kolmeen trittykseen ja sillä oli yhteensä 50 edustajaa Ateenan bulessa eli neuvostossa. Demosten määrä oli muihin fyleihin nähden pieni, koska Afidna ja Faleron olivat väkiluvultaan suuria; samasta syystä ne olivat trittystensä ainoita demoksia. Fyle säilyi käytössä antiikin ajan lopulle saakka. Fylen jäseniin viitattiin nimityksellä Aiantidēs (), monikossa Aiantidai (). == Demokset == Nimi Nimi kreikaksi Fyle Trittys Kausi I n. 508–307 eaa. Kausi II n. 307–224 eaa. Kausi III n. 224–201 eaa. Kausi IV n. 201 eaa.–124 jaa. Kausi V n. 124 jaa.– Afidna Aiantis Ptolemais Hadrianis mesogeios Faleron Aiantis asty Marathon Aiantis paralia Oinoe Aiantis Attalis Hadrianis paralia Rhamnus Aiantis paralia Trikorythos Aiantis Hadrianis paralia == Lähteet == Luokka:Antiikin Attikan fylet
Aigeis

Aigeis (, ) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin Kleistheneen uudistuksessa vuonna 508 eaa. Fylen eponyymi heeros oli Ateenan varhainen kuningas Aigeus ja sen alkuperäinen numero oli II. Fyleen kuului alun perin 21 demosta. Myöhemmin osa demoksista siirrettiin perustettuihin uusiin fyleihin, ja pienimmillään fyleen kuului 16 demosta. Niin kutsuttujen makedonialaisten fylejen (Antigonis, Demetrias) lakkauttamisen jälkeen osa demoksista palautettiin Aigeis-fyleen. Kuten kaikilla fyleillä, fylen demokset oli jaetty kolmeen trittykseen ja sillä oli yhteensä 50 edustajaa Ateenan bulessa eli neuvostossa. Fyle säilyi käytössä antiikin ajan lopulle saakka. Fylen jäseniin viitattiin nimityksillä (mon.) Aigeis (), Aigēeis () ja Aigeides (). == Demokset == Nimi Nimi kreikaksi Fyle Trittys Kausi I n. 508–307 eaa. Kausi II n. 307–224 eaa. Kausi III n. 224–201 eaa. Kausi IV n. 201 eaa.–124 jaa. Kausi V n. 124 jaa.– Alempi Ankyle Aigeis asty Ylempi Ankyle Aigeis Antigonis Aigeis asty Arafen Aigeis paralia Bate Aigeis asty Diomeia Aigeis Demetrias Aigeis asty Erikeia Aigeis asty Erkhia Aigeis mesogeios Fegaia Aigeis Hadrianis paralia Filaidai Aigeis paralia Gargettos Aigeis Antigonis Aigeis mesogeios Halai Arafenides Aigeis paralia Hestiaia Aigeis asty Ikarion Aigeis Antigonis Attalis mesogeios Ionidai Aigeis mesogeios Kollytos Aigeis asty Kolonos Aigeis asty Kydantidai Aigeis Ptolemais mesogeios Myrrhinutta Aigeis mesogeios Otryne Aigeis paralia Plotheia Aigeis mesogeios Teithras Aigeis mesogeios == Lähteet == Luokka:Antiikin Attikan fylet
Akamantis

Akamantis (, ) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin Kleistheneen uudistuksessa vuonna 508 eaa. Fylen eponyymi heeros oli Akamas, Theseuksen poika, ja sen alkuperäinen numero oli V. Fyleen kuului alun perin 13 demosta. Myöhemmin osa demoksista siirrettiin perustettuihin uusiin fyleihin, ja pienimmillään fyleen kuului yhdeksän demosta. Niin kutsuttujen makedonialaisten fylejen (Antigonis, Demetrias) lakkauttamisen jälkeen osa demoksista palautettiin Akamantis-fyleen. Kuten kaikilla fyleillä, fylen demokset oli jaetty kolmeen trittykseen ja sillä oli yhteensä 50 edustajaa Ateenan bulessa eli neuvostossa. Fyle säilyi käytössä antiikin ajan lopulle saakka. Fylen jäseniin viitattiin nimityksellä Akamantidēs (), monikossa Akamantidai (). == Demokset == Nimi Nimi kreikaksi Fyle Trittys Kausi I n. 508–307 eaa. Kausi II n. 307–224 eaa. Kausi III n. 224–201 eaa. Kausi IV n. 201 eaa.–124 jaa. Kausi V n. 124 jaa.– Eiresidai Akamantis asty Eitea Akamantis Antigonis Akamantis Hadrianis mesogeios Hagnus Akamantis Demetrias Attalis mesogeios Hermos Akamantis asty Ifistiadai Akamantis asty Kefale Akamantis paralia Kerameikos Akamantis asty Kholargos Akamantis asty Kikynna Akamantis mesogeios Poros Akamantis Demetrias Akamantis paralia Prospalta Akamantis Ptolemais mesogeios Sfettos Akamantis mesogeios Thorikos Akamantis paralia == Lähteet == Luokka:Antiikin Attikan fylet
Antiokhis

Antiokhis (, ) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin Kleistheneen uudistuksessa vuonna 508 eaa. Fylen eponyymi heeros oli Antiokhos, Herakleen ja Medan poika, ja sen alkuperäinen numero oli I. Fyleen kuului alun perin 13 demosta. Myöhemmin osa demoksista siirrettiin perustettuihin uusiin fyleihin, ja pienimmillään fyleen kuului yhdeksän demosta. Niin kutsuttujen makedonialaisten fylejen (Antigonis, Demetrias) lakkauttamisen jälkeen osa demoksista palautettiin Antiokhis-fyleen. Kuten kaikilla fyleillä, fylen demokset oli jaetty kolmeen trittykseen ja sillä oli yhteensä 50 edustajaa Ateenan bulessa eli neuvostossa. Fyle säilyi käytössä antiikin ajan lopulle saakka. Fylen jäseniin viitattiin nimityksellä Antiokhidēs (), monikossa Antiokhidai (). == Demokset == Nimi Nimi kreikaksi Fyle Trittys Kausi I n. 508–307 eaa. Kausi II n. 307–224 eaa. Kausi III n. 224–201 eaa. Kausi IV n. 201 eaa.–124 jaa. Kausi V n. 124 jaa.– Aigilia Antiokhis Ptolemais paralia Alopeke Antiokhis asty Amfitrope Antiokhis paralia Anaflystos Antiokhis paralia Atene Antiokhis Demetrias Attalis paralia Besa Antiokhis Hadrianis paralia Eitea Antiokhis mesogeios Eroiadai Antiokhis mesogeios Kolonai Antiokhis Antigonis Ptolemais mesogeios Krioa Antiokhis mesogeios Pallene Antiokhis mesogeios Semakhidai Antiokhis mesogeios Thorai Antiokhis Demetrias Antiokhis paralia == Lähteet == Luokka:Antiikin Attikan fylet
Erekhtheis

Erekhtheis (, ) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin Kleistheneen uudistuksessa vuonna 508 eaa. Fylen eponyymi heeros oli Ateenan varhainen kuningas Erekhtheus ja sen alkuperäinen numero oli I. Fyleen kuului alun perin 14 demosta. Myöhemmin osa demoksista siirrettiin perustettuihin uusiin fyleihin, ja pienimmillään fyleen kuului kymmenen demosta. Niin kutsuttujen makedonialaisten fylejen (Antigonis, Demetrias) lakkauttamisen jälkeen osa demoksista palautettiin Erekhtheis-fyleen. Kuten kaikilla fyleillä, fylen demokset oli jaetty kolmeen trittykseen ja sillä oli yhteensä 50 edustajaa Ateenan bulessa eli neuvostossa. Fyle säilyi käytössä antiikin ajan lopulle saakka. Fylen jäseniin viitattiin nimityksellä Erekhtheus (), monikossa Erekhtheidai (). == Demokset == Nimi Nimi kreikaksi Fyle Trittys Kausi I n. 508–307 eaa. Kausi II n. 307–224 eaa. Kausi III n. 224–201 eaa. Kausi IV n. 201 eaa.–124 jaa. Kausi V n. 124 jaa.– Alempi Agryle Erekhtheis Antigonis Attalis asty Ylempi Agryle Erekhtheis asty Anagyrus Erekhtheis paralia Euonymon Erekhtheis asty Fegus Erekhtheis mesogeios Kedoi Erekhtheis paralia Kefisia Erekhtheis mesogeios Alempi Lamptrai Erekhtheis paralia Ylempi Lamptrai Erekhtheis Antigonis Erekhtheis paralia Pambotadai Erekhtheis Hadrianis paralia Alempi Pergase Erekhtheis Antigonis Erekhtheis mesogeios Ylempi Pergase Erekhtheis mesogeios Sybridai Erekhtheis mesogeios Themakos Erekhtheis Ptolemais asty == Lähteet == Luokka:Antiikin Attikan fylet
Hippothontis

Hippothontis (, myös Hippothōntis, tai Hippothoōntis, ) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin Kleistheneen uudistuksessa vuonna 508 eaa. Fylen eponyymi heeros oli Hippothoon, Poseidonin ja Alopen poika, ja sen alkuperäinen numero oli VIII. Fyleen kuului alun perin 17 demosta, muun muassa Ateenan satamakaupunki Pireus sekä heeros Hippothoonin kotipaikkana pidetty ja Eleusiin mysteereistä tunnettu Eleusis. Myöhemmin osa demoksista siirrettiin perustettuihin uusiin fyleihin, ja pienimmillään fyleen kuului 13 demosta. Niin kutsuttujen makedonialaisten fylejen (Antigonis, Demetrias) lakkauttamisen jälkeen osa demoksista palautettiin Hippothontis-fyleen. Kuten kaikilla fyleillä, fylen demokset oli jaetty kolmeen trittykseen ja sillä oli yhteensä 50 edustajaa Ateenan bulessa eli neuvostossa. Fyle säilyi käytössä antiikin ajan lopulle saakka. Fylen jäseniin viitattiin nimityksellä Hippothoōntidēs (), monikossa Hippothoōntidai (). == Demokset == Nimi Nimi kreikaksi Fyle Trittys Kausi I n. 508–307 eaa. Kausi II n. 307–224 eaa. Kausi III n. 224–201 eaa. Kausi IV n. 201 eaa.–124 jaa. Kausi V n. 124 jaa.– Akherdus Hippothontis paralia Anakaia Hippothontis mesogeios Auridai Hippothontis Antigonis Hippothontis paralia Azenia Hippothontis paralia Dekeleia Hippothontis mesogeios Elaius Hippothontis Hadrianis paralia Eleusis Hippothontis paralia Eroiadai Hippothontis mesogeios Hamaksanteia Hippothontis asty Keiriadai Hippothontis asty Koile Hippothontis Demetrias Hippothontis asty Kopros Hippothontis paralia Korydallos Hippothontis Attalis asty Oinoe Hippothontis Demetrias Ptolemais paralia Oion Dekeleikon Hippothontis Ptolemais Attalis mesogeios Pireus Hippothontis asty Thymaitadai Hippothontis asty == Lähteet == Luokka:Antiikin Attikan fylet
Kekropis

Kekropis (, ) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin Kleistheneen uudistuksessa vuonna 508 eaa. Fylen eponyymi heeros oli Ateenan varhainen kuningas Kekrops ja sen alkuperäinen numero oli VII. Fyleen kuului alun perin 11 demosta. Myöhemmin osa demoksista siirrettiin perustettuihin uusiin fyleihin, ja pienimmillään fyleen kuului seitsemän demosta. Niin kutsuttujen makedonialaisten fylejen (Antigonis, Demetrias) lakkauttamisen jälkeen osa demoksista palautettiin Kekropis-fyleen. Kuten kaikilla fyleillä, fylen demokset oli jaetty kolmeen trittykseen ja sillä oli yhteensä 50 edustajaa Ateenan bulessa eli neuvostossa. Fyle säilyi käytössä antiikin ajan lopulle saakka. Fylen jäseniin viitattiin nimityksellä Kekropidēs (), monikossa Kekropidai (). == Demokset == Nimi Nimi kreikaksi Fyle Trittys Kausi I n. 508–307 eaa. Kausi II n. 307–224 eaa. Kausi III n. 224–201 eaa. Kausi IV n. 201 eaa.–124 jaa. Kausi V n. 124 jaa.– Aiksone Kekropis paralia Athmonon Kekropis Attalis mesogeios Daidalidai Kekropis Demetrias Kekropis Hadrianis asty Epieikidai Kekropis mesogeios Flya Kekropis Ptolemais mesogeios Halai Aiksonides Kekropis paralia Ksypete Kekropis Demetrias Kekropis asty Melite Kekropis Demetrias Kekropis asty Pithos Kekropis mesogeios Sypalettos Kekropis mesogeios Trinemeia Kekropis mesogeios == Lähteet == Luokka:Antiikin Attikan fylet